wickkiey/tamil-wikipedia-chunked huggingface dataset:
# குற்றாலம் சுற்று சூழல் பூங்கா

## வரலாறு

இது தமிழ் நாட்டின் தென் பகுதியான தென்காசி மாவட்டத்தில் அமைந்துள்ளது. சுற்றுச்சூழல் பூங்கா இதன் அருகே அமைந்த புகழ்பெற்ற குற்றாலம் திருக்குற்றாலநாதர் கோயில், மெயின் அருவி, பழைய குற்றால அருவி, புலி அருவி, ஐந்தருவி, என பல்வேறு அருவிகளை உள்ளடக்கியது. சுற்றுலா பயணிகளைக் கவரும் விதமாக தமிழக அரசு 5.73 கோடி ரூபாய்ச் செலவில் 37.23 ஏக்கர் நிலப்பரப்பில் அமைத்துள்ளது. மேலும் இப்பூங்காவை அருவிப் பூங்கா என்றும் அழைக்கப்படுவது உண்டு இப்பூங்காவில் எங்கு நோக்கினாலும் பூக்கள், மரங்கள் என்று கண்களுக்கு குளிர்ச்சியான இயற்கை நம் மனத்தைக் கவரும் வகையில் அமைந்துள்ளது. இங்கு பெரணி பூங்கா, இயற்கை ஒவிய பதாகைகள், பசுமை குடில், நறுமணப் பூங்கா, பார்வையாளர்கள் மடம், சாகச விளையாட்டுத் திடல், தாள்த்தள தோட்டம், மரப்பாலம் என பல உள்ளன. மேலும் இப்பூங்கா தமிழகத்தின் மிகப்பெரிய சுற்றுச்சுழல் பூங்காவாகக் கருதப்படுகிறது.
# தொலை தூர விண்வெளி வலைப் பின்னல்

**தொலை தூர விண்வெளி வலைப் பின்னல்** (The Deep Space Network (DSN)) ஆகும். இவை உலகளாவிய வலைப்பின்னல் ஆகும். இவற்றில் மிகப்பெரிய அலைவாங்கி மூலம் கோள்களுக்கு இடையே செலுத்தும் விண்வெளி ஓடங்களில் இருப்பிடத்தை அறியவும் அவற்றைக் கண்காணித்து கட்டுப்படுத்தவும் முடியும். உதாரணமாக இந்தியாவின் மங்கள்யான் செயற்கைக் கோள் செவ்வாய் கிரகத்தை நோக்கிச் செல்லும் போது அதைக் கண்காணிக்கவும் கட்டுப்படுத்தவும் இவை பயன்படுகின்றன. இந்தியாவிற்கான தொலை தூர விண்வெளி வலைப் பின்னல் பெங்களூருக்கு அருகில் 'பயலாலு' பகுதியில் 2008 ஆம் ஆண்டில் நிறுவப்பட்டது. மேலும் அமெரிக்கா, ஐரோப்பிய விண்வெளி நிறுவனம், ரஷ்யா மற்றும் சீனா போன்ற நாடுகளும் தொலை தூர விண்வெளி வலைப் பின்னல் அமைப்பை அமைத்துள்ளன.
# தொலை தூர விண்வெளி வலைப் பின்னல்

## அமைவிடங்கள்

*தொலை தூர விண்வெளி வலைப் பின்னல்* அலைவாங்கிகள் 120° இடைவெளியில் உலகின் மூன்று இடங்களில் அமைக்கப்பட்டுள்ன. இதன் மூலம் தொலைதூரச் செயற்கைக் கோள்களை ஒரு இடத்தில் இருந்து கண்காணிக்க இயலாவிட்டாலும் அடுத்த இடத்திலிருந்து கண்காணிக்கவோ கட்டுப்படுத்தவோ இயலும்.
அவை,
- அமெரிக்காவின் கலிபோர்னியாவில் அமைந்துள்ள *கோல்ட்ஸ்டோன் தொலை தூர விண்வெளித் தகவல்தொடர்பு வளாகம்* (Goldstone Deep Space Communications Complex)
- ஆஸ்திரேலியாவின் கான்பெராவிலுள்ள *கான்பெரா தொலை தூர விண்வெளித் தகவல்தொடர்பு வளாகம்* (Canberra Deep Space Communication Complex )
- ஸ்பெயின் நாட்டின் மாட்ரிட்டிலுள்ள *மாட்ரிட் தொலை தூர விண்வெளித் தகவல்தொடர்பு வளாகம்* (Madrid Deep Space Communication Complex)
# இந்திய தொலை தூர விண்வெளி வலைப் பின்னல்

**இந்திய ஆழ்வெளி வலைப்பிணையம்** *(Indian Deep Space Network (IDSN))* என்பது மிகப்பெரிய அலைவாங்கி மூலம் கோள்களுக்கு இடையே செலுத்தும் விண்வெளி ஓடங்களின் இருப்பிடத்தை அறியவும் அவற்றைக் கண்காணித்து கட்டுப்படுத்தவும் இவை பயன்படுகின்றன. உதாரணமாக இந்தியாவின் மங்கள்யான் செயற்கைக் கோள் செவ்வாய் கிரகத்தை நோக்கிச் செல்லும் போது அதைக் கண்காணிக்கவும் கட்டுப் படுத்தவும் இவை பயன்படுகின்றன. இந்தியாவிற்கான தொலை தூர விண்வெளி வலைப் பின்னல் பெங்களூருக்கு அருகில் 'பயலாலு' பகுதியில் 17 அக்டோபர் 2008 ஆம் ஆண்டில் நிறுவப்பட்டது. இதை நிறுவுவதற்கான மதிப்பு 62 கோடிகள் இந்திய ரூபாய் ஆகும். மேலும் அமெரிக்கா, ஐரோப்பிய விண்வெளி நிறுவனம், ரஷ்யா மற்றும் சீனா போன்ற நாடுகளும் தொலை தூர விண்வெளி வலைப் பின்னல் அமைப்பை அமைத்துள்ளன. உதாரணமாக இந்தியாவின் சந்திரயான் விண்கலத்தைக் கண்காணிக்க இது பயன்பட்டது. மேலும் மங்கள்யான் செயற்கைக் கோள் செவ்வாய் கிரகத்தை நோக்கிச் செல்லும் போது அதைக் கண்காணிக்கவும் கட்டுப்படுத்தவும் இவை பயன்படுகின்றன. இதன் அமைவிடம் ஆகும்.
# ஒளிச்சுவாசம்

தாவரங்களில் ஒளித்தொகுப்பில் கார்பன் பதித்தலை ஊக்குவிக்கும் நொதியமான RuBisCO (Ribulose-1,5-bisphosphate carboxylase/oxygenase) காபொக்சிலேற்றத்தை ஊக்குவிக்காது RuBP ஒக்சியேற்றத்தை ஊக்குவிப்பதால் வரும் தேவையற்ற விளைவுகளிலிருந்து மீண்டும் RuBPயை (Ribulose biphosphate) உருவாக்க தாவரம் மேற்கொள்ளும் அனுசேபத் தொழிற்பாடுகளே **ஒளிச்சுவாசம்** (photorespiration) எனப்படும். இதன் போது தாவரத்தின் அனுசேபச் சக்தி வீணே செலவாகின்றது. Ribulose-1,5-bisphosphate carboxylase/oxygenase இல் 25%வை காபனீரொக்சைட்டுடன் RuBPயை இணைக்காமல் ஆக்சிசனுடன் இணைத்து விடுகின்றன. சூழலில் அதிக ஆக்சிசன் செறிவும், அதிக வெப்பநிலையும் ஒளிச்சுவாசத்தைத் தூண்டும். ஒளிச்சுவாசம் காரணமாக ஒளித்தொகுப்பின் வினைத்திறன் குறிப்பிடத்தக்களவு குறைகின்றது. வெப்பவலயப் பிரதேசத்தில் வாழும் தாவரங்களில் ஒளிச்சுவாசத்தின் தாக்கம் மேலும் அதிகமாகக் காணப்படும். சாதாரண ஒளித்தொகுப்பில் ஈடுபடும் C<sub>3</sub> தாவரங்களின் காபோவைதரேற்று உற்பத்தியை ஒளிச்சுவாசம் 25% ஆல் குறைக்கின்றது.  
ஒளிச்சுவாசம் பொதுவாகப் பார்த்தால் தாவரங்களுக்குப் பிரதிகூலமான ஒரு அனுசேபச் செயன்முறையாகும். இதனால் தாவரம் முன்னரே பதித்த கார்பன் காபனீரொக்சைட்டாக வெளியேறுகிறது; நைதரசனை அமோனியாவாக இழக்கிறது; மீண்டும் RuBPஐ உருவாக்குவதற்காக அனுசேப சக்தியை செலவிடுகிறது; அமோனியாவை நச்சுநீக்கவும் தனது அனுசேப சக்தியை செலவிடுகிறது. எனினும் தற்போதய ஆய்வுகள் ஒளிச்சுவாசம் தாவர வாழ்க்கைக்கு அவசியமான ஒரு அனுசேபச் செயன்முறையென எடுத்துக்காட்டியுள்ளன.
# ஒளிச்சுவாசம்

## ஒளிச்சுவாசத் தாக்கங்கள்

RuBP காபனீரொக்சைட்டுக்குப் பதிலாக ஆக்சிசனுடன் இணைவதால் ஒளிச்சுவாசத் தொடர்த் தாக்கங்கள் ஆரம்பமாகின்றன.
:RuBP + &rarr; Phosphoglycolate (2PG) + 3-phosphoglycerate (PGA) + 2  
ஒளிச்சுவாசத்தால் PGA எனப்படும் Phosphoglyceric அமிலம் மற்றும் 2-phosphoglycolate எனப்படும் 2PG என்பன பெறப்படுகின்றன. இதில் PGA சாதாரண அனுசேபத்துக்கு உட்படுத்தப்படுவதுடன் 2PG மீண்டும் RuBP ஆக மாற்றப்பட வேண்டும். இவ்வாறு மாற்றுவதற்குத் தாவரங்கள் அதிகளவு சக்தியை விரயமாக்குகின்றன. 2PGயை மாற்றுவதற்காக இதனைப் பச்சையவுருமணியிலிருந்து பேரொக்சிசோம், இழைமணி, மீண்டும் பேரொக்சிசோம் என இடம் மாற்றுகின்றது. இறுதியாக பேரொக்சிசோமிலிருந்து பச்சையவுருமணிக்கு மாற்றப்படும் போது கிளிசரேட்டாக மாற்றி அனுப்பப்படும். பச்சையவுருமணியில் 1 ATP சக்தியைப் பயன்படுத்தி கிளிசரேட்டு PGA ஆக மாற்றப்படுகின்றது. இறுதியாக PGA இலிருந்து RuBP உருவாக்கப்படும்.
இதன்போது வன்மையான ஒக்சியேற்றியான ஐதரசன் பரவொக்சைட்டு உருவாக்கப்படுவதுடன், அமோனியாவாக நைதரசனும் இழக்கப்படுகிறது. உருவாகும் ஐதரசன் பரவொக்சைட்டை பேரொக்சிசோமிலுள்ள கட்டலேசு நொதியம் தீங்கற்ற வடிவத்துக்கு மாற்றும்.
# ஒளிச்சுவாசம்

## ஒளிச்சுவாசத்தைத் தூண்டும் சூழற்காரணிகள்

ஒளிச்சுவாச வீதம் பின்வரும் சூழற்காரணிகளினால் அதிகரிக்கலாம்:  
- அதிகரித்த ஆக்சிசன் செறிவும், குறைவான காபனீரொக்சைட்டு செறிவும்
- அதிக வெப்பநிலை
- அதிக ஒளிச்செறிவு
- நீர் பற்றாக்குறை  
மேற்கூறிய மூன்று காரணிகளும் ஒருமித்து ஒரே நேரத்தில் செயற்படும் காரணிகளாகும். அதிக வெப்பமான காலங்களில் இந்நிலமை ஏற்படுகின்றது. அதிக வெப்பமான காலத்தில் நீரிழப்பைத் தவிர்ப்பதற்காக தாவரங்கள் தமது இலைவாயை மூடிவிடுகின்றன. இதனால் இலையினுள் உள்ள காபனீரொக்சைட்டு ஒளித்தொகுப்பால் பயன்பட்டு முடிவடைய இலையினுள் ஆக்சிசன் செறிவு அதிகரிக்கும். இதனால் RuBP ஆக்சிசனுடன் இணைந்து ஒளிச்சுவாசத் தாக்கங்கள் நடைபெறத் தொடங்கும். இந்நிலைமை அனேகமாக வரட்சியான வெப்பநிலை கூடிய நிபந்தனைகளில் ஏற்படும்.  
வளிமண்டல காபனீரொக்சைட்டுச் செறிவு குறுகிய காலத்தை நோக்கினால் பெரிதாக ஒளிச்சுவாச வீதத்தைப் பாதிக்கா விட்டாலும், நீண்ட கால அடிப்படையில் பாதிக்கின்றது. மனித செயற்பாடுகளால் அதிகரிக்கும் CO<sub>2</sub> செறிவால் எதிர்வரும் 100 வருடங்களில் 50% ஆன தாவரங்களில் ஒளிச்சுவாச வீதம் குறைவடையலாம் என எதிர்வுகூறப்பட்டுள்ளது.
# ஒளிச்சுவாசம்

## ஒளிச்சுவாசத்தைக் குறைப்பதற்காக தாவரங்கள் கொண்டுள்ள இசைவாக்கங்கள்

### உயிரிரசாயன இசைவாக்கங்கள்

இவ்வகை இசைவாக்கங்களில் தாவரங்களின் அனுசேபச் செயன்முறை ஒளிச்சுவாசத்தைக் குறைப்பதற்கென மாற்றியமைக்கப்பட்டுள்ளது. இவ்விசைவாக்கங்களைக் கொண்டுள்ள தாவரங்கள் வறட்சியை எதிர்கொண்டு வளரக்கூடியனவாக உள்ளன.
# ஒளிச்சுவாசம்

## ஒளிச்சுவாசத்தைக் குறைப்பதற்காக தாவரங்கள் கொண்டுள்ள இசைவாக்கங்கள்

### உயிரிரசாயன இசைவாக்கங்கள்

#### கார்பன்4 ஒளித்தொகுப்பு

கார்பன்4 ஒளித்தொகுப்பின் போது முதன்மை காபனீரொக்சைட்டு வாங்கியாக PEP Carboxylase எனப்படும் நொதியம் உள்ளது. இது PEP (Phosphoenolpyruvate)ஐ காபனீரொக்சைட்டுடன் இணைத்து அதிலிருந்து ஒக்சாலோ அசிட்டேட் உருவாக்கப்பட்டு பின்னர் மலேட் உருவாக்கப்படும். மலேட் கட்டுமடல் கலங்களுக்குக் கொண்டுசெல்லப்பட்டு அதிலிருந்து காபனீரொக்சைட்டு விடுவிக்கப்படும். கார்பன்4 தாவரங்களில் கட்டுமடல் கலங்களிலேயே கார்பன் பதிக்கப்படுகின்றது. இங்கு மலேட்டிலிருந்து விடுவிக்கப்படும் காபனீரொக்சைட்டை வழமை போல் RuBisCO RuBP உடன் இணைத்து கல்வின் வட்டத்தைப் பூர்த்தியாக்கின்றது. கார்பன்4 கார்பன் பதித்தல் செயன்முறையால் RuBisCO நொதியத்தைச் சூழ அதிக காபனீரொக்சைட்டு செறிவு பேணப்படுவதால் ஒளிச்சுவாச வீதம் பெருமளவில் குறைக்கப்படும். கரும்பு, சோளம் என்பன கார்பன்4 பதித்தலை மேற்கொள்ளும் தாவரங்களாகும்.
# ஒளிச்சுவாசம்

## ஒளிச்சுவாசத்தைக் குறைப்பதற்காக தாவரங்கள் கொண்டுள்ள இசைவாக்கங்கள்

### உயிரிரசாயன இசைவாக்கங்கள்

#### CAM ஒளித்தொகுப்பு

Crassulacean acid metabolism சில தாவரங்களால் ஒளிச்சுவாசத்தைக் குறைப்பதற்காகப் பயன்படுத்தும் ஓர் உத்தி ஆகும். பாலைநிலங்களில் வாழும் கள்ளி போன்ற தாவரங்கள் இவ்வனுசேபச் செயன்முறையை மேற்கொள்கின்றன. இவற்றின் இலைவாய்கள் பகல் நேரத்தில் மூடி விடுகின்றன. சாதாரண தாவரங்களில் இவ்வாறு நடைபெற்றால் ஒளிச்சுவாச வீதம் அதிகரித்து விடும். எனினும் இத்தாவரங்களில் இரவு நேரத்தில் இலைவாய்கள் திறப்பதுடன் PEP Carboxylase நொதியத்தைப் பயன்படுத்தி CO<sub>2</sub>ஐ PEPஇல் சேமிக்கின்றன. இரவில் பொதுவாக வெப்பநிலை குறைவென்பதாலும், சாரீரப்பதன் அதிகமென்பதாலும் ஆவியுயிர்ப்பு மூலம் சிறிதளவு நீரே வெளியேறும். பின்னர் பகலில் நீரிழப்பைத் தடுப்பதற்காக இலைவாய்களை மூடிவிடுவதுடன் சேமிக்கப்பட்ட CO<sub>2</sub>ஐ விடுவித்து ஒளித்தொகுப்பை மேற்கொள்கின்றன. இதனால் இவை தமது வாழ்க்கைக்குப் பாதகமான அதிக ஆவியுயிர்ப்பு மற்றும் அதிக ஒளிச்சுவாசம் என்பவற்றைத் தவிர்க்கின்றன. கள்ளி, அன்னாசி என்பன CAM தாவரங்களாகும்.
# தமிழ்நாடு அரசு வருவாய் துறை நேரடி நியமன அலுவலர்ச் சங்கம்

**தமிழ் நாடு அரசு வருவாய் துறை நேரடி நியமன அலுவலர்ச் சங்கம்** (ஆங்கிலம்:Tamil Nadu Direct Recruitment Revenue Officers Association) இச் சங்கத்தின் நிறுவனத் தலைவர் ஓய்வு பெற்ற வட்டாட்சியர் திரு. வீ. இருளப்பன் ஆவார்.  
தமிழ் நாடு அரசின் முதுகெலும்புத் துறையான வருவாய் துறையில் தமிழ் நாடு அரசுப் பணியாளர் தேர்வாணையம் மூலம் சார் நிலைப் பணிகள் ஒன்று தொகுதி இரண்டின் கீழ் முதன்மைத் தேர்வு மற்றும் நேர்முகத் தேர்வின் மூலம் தெரிவு செய்யப்பட்டு மாவட்ட வருவாய் அலகுகளில் உதவியாளர் நிலையில் பணியமர்த்தப் படுகின்றனர். இவ்வாறு தேர்ந்தெடுக்கப்பட்ட நேரடி நியமன வருவாய் உதவியாளர்கள் (புரோ அசிஸ்டண்ட்) மாவட்ட வருவாய் அலகுகளில் பணி நியமனம் செய்யப்பட்டு முதல் ஒருமாதக் காலம் வருவாய் ஆய்வாளர் அலுவலகம், வட்டாட்சியர் அலுவலகம், வருவாய் கோட்டாட்சியர் அலுவலகம் மற்றும் மாவட்ட ஆட்சியர் அலுவலகங்களில் பயிற்சி மேற்கொண்டு இரண்டு மாத கால பவானி சாகர் அரசு அலுவலர் பயிற்சி நிலையத்தில் பயிற்சி பெற்று ஒருமாத கால ஒரத்தநாடு நில அளவைப் பயிற்சி முடித்து பின்னர் வட்டாட்சியர் அலுவலகத்தில் 12 மாதமும் வருவாய் துறை தேர்வுகள் மூன்று தாள்களை முடித்த பின்னர் உள்வட்ட வருவாய் ஆய்வாளராக இரண்டு ஆண்டு பணி முடித்து பின்னர் 18 மாத மாவட்ட ஆட்சியர் அலுவலக பணி முடித்த பின்னர் இக் கால கட்டத்தில் நீதித் துறை தாள்கள் மூன்றில் தேர்ச்சி பெற்ற பின்னர் மண்டல துணை வட்டாட்சியராகப் பதவி உயர்வு வழங்கப்படுகிறது.
இவ்வாறு பதவி உயா்வு பெறுவதில் நேரடி நியமன உதவியாளா்களுக்கும் பதவி உயா்வில் வரும் உதவியாளா்களுக்கும் 2 - 1 என்ற விகிதத்தில் துணை வட்டாட்சியா் பதவிக்கு பாிந்துரை செய்யப்படுகிறது.
# தமிழ்நாடு அரசு வருவாய் துறை நேரடி நியமன அலுவலர்ச் சங்கம்

## சங்கத்தின் தோற்றமும் வரலாறும்

இச் சங்கத்தை தோற்றுவித்ததில் நிறுவனத் தலைவா் வீ. இருளப்பன், அப்ரோஸ் பாஷா, பாாி வேல், குமரேசன், போன்றோா்களின் பங்களிப்புகள் மிக மிக அதிமாகும்.
தமிழ்நாடு வருவாய் துறை அலுவலா் சங்கத்தின் செயல்பாடுகளால் பாதிக்கப்பட்ட பயிற்சி வருவாய் ஆய்வாளா்களால் ஒன்று சோ்ந்து ஆரம்பிக்கப்பட்ட இயக்கமாகும்.
# தமிழ்நாடு அரசு வருவாய் துறை நேரடி நியமன அலுவலர்ச் சங்கம்

## வெளியிணைப்பு

தமிழ் நாடு அரசு வருவாய் துறை நேரடி நியமன அலுவலர்ச் சங்கம்
# மாந்த பாலுணர்வியல்

**மாந்த பாலுணர்வியல்** என்பது சிற்றின்ப அனுபவங்கள் மற்றும் தூண்டுதல்களின் வெளிப்பாடாகும். தனி மனித பாலுணர்வுத்திறன், அகப் பாலுணர்வுத் தூண்டலாகவும், அதன் மூலம் மற்றொரு நபரின் பாலினப் புறத்தூண்டல், ஈர்ப்பிசைவுகளைப் பொருத்தாதாகும். பாலுணர்வானது, உயிரியல் இனவிருத்தி, அல்லது உளவியல் காரணிகளான அன்பு, காதல், காமம், உள்ளிட்ட அக/புற உணர்ச்சித் தூண்டல்கள் அல்லது கற்பின் நோக்கங்களாகவும் இருக்க இயலும்.  
மனிதனின் தனிப்பட்ட பருவமடைதலின் (விடலை) போது பாலுணர்வு நடவடிக்கைகள் பொதுவாக அதிகரிக்கிறது. சில அறிஞர்கள் பாலுணர்வு மரபியல் சார்ந்ததென்றும், சிலர் இவை உயிரியல் மற்றும் சூழல் சார்ந்ததென்றும் வரையறுக்கின்றனர்.
# மாந்த பாலுணர்வியல்

## அறிஞர்களின் பார்வையில் பாலுணர்வு

பாலுணர்வு புதிரா? புனிதமா? எனப் பல விவாதங்கள் இருந்த போதும், சில மேற்கத்திய அறிஞர்களின் கூற்றுக்கள் பாலுணர்வின் நன்மை, தீமைகளின் கண்ணோட்டங்களாக பின்வருவன:
# மாந்த பாலுணர்வியல்

## அறிஞர்களின் பார்வையில் பாலுணர்வு

### தாமஸ் அக்வினாஸ் - இயற்கை விதி

இடைக்காலத் தத்துவ மேதை *புனித தாமஸ் அக்வினாஸின்* கூற்றுப்படி "கடவுள் உருவாக்கிய பாலுணர்வு என்ற தன்மை, நம்மைச் சார்ந்த இயற்கையின் பாதுகாப்பினைக் கருத்தில் கொண்டே கடவுளால் நிலையாக்கப்பட்டது. ஒரு சந்ததியின் பிறப்பின்படி குறிப்பிட்ட அச்சந்ததியின் இயல்பு மரபுவழி பாதுகாக்கப்படுகிறது என்பது இயற்கை. இதற்காக மட்டுமே பாலுணர்வு பயன்படுத்தப்பட வேண்டும்.
# மாந்த பாலுணர்வியல்

## அறிஞர்களின் பார்வையில் பாலுணர்வு

### சிக்மண்ட் பிராய்ட்

மனோதத்துவ அறிஞர் **ப்ராய்ட்**, "பாலுணர்வு நடத்தை என்பது உயிரியல் சார்ந்த, உள்ளத்துள் ஊக்குவிக்கும் முக்கிய சக்தியாகும்" என முன்மொழிந்தார். இவர்தம் கூற்றின்படி பாலுணர்வு இரண்டு பரந்த குழுக்களாக்கப்பட்டது. அவை ஈரோஸ் (பிறப்பு)- இது அனைத்து சுய பாதுகாத்தல், வாழ்வூக்கங்கள் மற்றும் சிற்றின்ப உணர்வுகளை உள்ளடக்கியது. தனடோஸ் (மரண உள்ளுணர்வு) என்பது ஆக்கிரமிப்பு , சுய அழிவு, கொடு உணர்வு ஆகியவைகளை உள்ளடக்கியதாகும். பிராய்டின் கூற்றின்படி பாலுணர்வு என்பது உடலின் சிற்றின்பங்களைச் சார்ந்ததாகும்.
# மாந்த பாலுணர்வியல்

## அறிஞர்களின் பார்வையில் பாலுணர்வு

### ஜான் லாக்

ஜான் லாக்(1632 – 1704) கூற்றுப்படி "மனித இனத்தில் உள்ளார்ந்த வேறுபாடுகளுள்ளதென்பதை மறுக்கிறார். மேலும் மனிதன் சமூகமும், சூழலுமே மனிதனை நெறிப்படுத்துவதாக" வாதிடுகிறார். சூழலே மனித அறிவை வலுப்படுத்துவதாகவும், சூழியத்திலிருந்து அறிவு அனுபவங்களால் உருப்பெறுவதாகவும் விளக்குகிறார். மாந்தப்பாலுணர்வு ஏனைய விலங்குகளினின்றும் முற்றிலும் மாறுபட்டது. ஏனெனில் மாந்தப்பாலுணர்வு இனவிருத்தியை மட்டும் சார்ந்ததல்ல. சமூகம், பண்பாடு, நடத்தை மற்றும் அணுகுமுறை ஆகியவற்றைச் சார்ந்தது.
- சட்டம் : 1860ல் கொண்டுவரப்பட்டது, ஆண், பெண், விலங்குகளுடன் இயற்கைக்கு மாறான பாலுறவைத் தடை செய்யும் சட்டப் பிரிவு
- தண்டனை : குற்றம் நிரூபிக்கப் பட்டால் ஆயுள் தண்டனையோ அல்லது பத்தாண்டுகால சிறைத் தண்டனையொ விதிக்கப் படலாம்
- எதிர்ப்பவர்கள் :தற்பால் இனச்சேர்க்கையில் ஈடுபடுபவர்கள்.
- பாலுணர்வுக் கட்டுப்பாடு என்பது பல சட்டங்கள், தடைகள் மற்றும் சமூக பழக்க வழக்கங்கள் மூலம் ஒழுங்கமைக்கப்படுகின்றன. இவைகள் ஏதோ ஒரு வகையில் பாலியல் நடவடிக்கைகள் பாலுணர்வுகளைக் கட்டுப்படுத்தும் தாக்கத்தை ஏற்படுத்தும். இந்த சட்டங்கள் நாட்டுக்கு நாடு, பண்பாடு, சமூகம், மதம் மற்றும் காலத்திற்கேற்ப வேறுபடுகின்றன.
- ஆனாலும் மறைமுகமாகவும், சட்டத்தை பொருட்படுத்தாதும், சிலர் தவறாக நடக்கின்றனர். பொது பாலியல் செயல்பாடு என்பது திருமணத்துடன் அங்கீகரிக்கப்பட்ட ஒன்றாகும். இருந்தபோதிலும் திருமணமல்லாத உறவும் வழக்கமாகவே உள்ளன. இவை பல சர்ச்சைக்குரிய பொது விவாதத்திற்கு உட்படுத்தப்பட்டுள்ளன.
# சிராச் உத் தவ்லா

சிராஜ் உத் தௌலா(1733 - ஜூலை 2, 1757) என்று பொதுவாக அழைக்கப்படும் **மிர்சா முஹம்மது சிராஜ் உத் தௌலா**(, Bengali: **নবাব সিরাজ উদ-দাউলা**) வங்காளத்தின் முதல் தன்னாட்சி கொண்ட வங்காள நவாப் ஆனார். அவரது ஆட்சி காலத்தின் முடிவில் வங்காளத்தில் பிரித்தானிய கிழக்கிந்திய கம்பெனி ஆட்சி தொடரத் துவங்கியது.
# சிராச் உத் தவ்லா

## தொடக்க ஆண்டுகள்

சிராஜ் 1733 ல் ஜெயின் ஐபக் அகமது கான் (மிர்சா முகமது ஹசிம்) மற்றும் அமினா பேகம் ஆகியோருக்கு மகனாகப் பிறந்தார்.பிறந்தவுடன் சிராஜ் தாய்வழி தாத்தாவான அளி வர்டி கான், பீகாரின் துணை கவர்னராக நியமிக்கப்பட்டார். அமினா பேகம், நவாப் அலி வர்டி கானின் இளைய மகள். அலி வர்டிக்கு மகன் இல்லாததால் அவரது பேரனான சிராஜ், அவருடன் நெருக்கமாக ஆனார். மேலும் சிராஜின் குழந்தை பருவத்தில் இருந்தே அவர் அளிவர்டிக்கு அடுத்து நாடாள்வார் என பலரால் பார்க்கப்பட்டார். அதன்படி அவருக்கு எதிர்கால நவாப்பிற்கு தேவையான அனைத்து கல்வி மற்றும் பயிற்சிகள், நவாப் அரண்மனையில் கொடுக்கப்பட்டது. இளம் சிராஜ் 1746 ஆம் ஆண்டில் மராத்தாகளுக்கு எதிராக இராணுவ நடவடிக்கைகளில் அளிவர்டியுடன் சேர்ந்து ஈடுபட்டார். எனவே சிராஜ் குடும்பத்தின் "அதிர்ஷ்டக் குழந்தை" என கருதப்பட்டார். சிராஜ் பிறந்ததில் இருந்தே அவர் தாத்தா சிராஜ் மீது சிறப்பு பாசம் வைத்து அவனை நேசித்தார்.  
மே 1752 ல், அளிவர்டி கான் தனக்கு அடுத்ததாக அரசாள்வது சிராஜ் என்று அறிவித்தார். அளிவர்டி கானின் கடைசி ஆட்சி காலத்தில் சில குடும்ப உறுப்பினர்களின் மரணம் மனதாலும் உடலாலும் அவரை பாதித்தது. அளிவர்டி கான் எண்பது அல்லது அதற்கு மேலான வயதில் ஏப்ரல் 9,1756 அன்று வீக்கம் காரணமாக இறந்தார். இறக்கும் முன் அளிவர்டி அனைத்து தீமைகள் மற்றும் குறைபாடுகள் நீக்கி அவரது மாகாணத்தை நன்கு பாதுகாக்க சிராஜை அறிவுறுத்தினார். அளிவர்டி மரண படுக்கையில் இருந்தபோது சிராஜ் தான் எதிர்காலத்தில் மதுபானம் தொட மாட்டேன் என்று குர்ஆன் மீது சத்தியம் செய்து பின்னர் எப்போதும் அந்த வாக்குறுதியை கடைபிடித்தார் என்று லுகே ஸ்க்ரடன் (1765-1768 இருந்து பிரித்தானிய கிழக்கிந்திய நிறுவனம்இயக்குனர்களில் ஒருவர்) கூறுகிறார். அவரது குடும்பத்தில் இருந்தும் வெளியே இருந்தும் சிராஜ் தனது குறுகிய ஆட்சி காலத்தில் (ஏப்ரல் 1756 - ஜூலை 1757) பல எதிரிகளை சந்தித்தார்.  
அளிவர்டி கான் ஆட்சியின் போது சிராஜ் "மன்சுர்கஞ்" அரண்மனை என்று அழைக்கப்படும் ஹிரஜ்ஹீல் (வைர ஏரி) மற்றும் ஹிரஜ்ஹீல் அரண்மனை கட்டினார். அவர் க்ஹசெடி பேகமின் (அவரது தாய்வழி அத்தை) மோடிஜ்ஹீல் (பேர்ல் ஏரி) மற்றும் மோடிஜ்ஹீல் அரண்மனை மீது மிகவும் பொறாமை கொண்ட காரணத்தால் இதை கட்டினார்.
# சிராச் உத் தவ்லா

## நவாப்பாக ஆட்சிக்காலம்

### பிளாசி போர்

பிளாசி சண்டை (அல்லது பலஷி) இந்திய வரலாற்றில் பரவலாக கருதப்படும் ஒரு திருப்பு முனையாகும் மற்றும் அது பிரித்தானிய ஆதிக்கத்திற்கு வழிவகுத்தது. கல்கத்தாவில் சிராஜ் உ தவுலா வெற்றி கண்ட பிறகு, பிரித்தானிய பழிவாங்குவதற்காகவும் கோட்டையை மீண்டும் கைபற்றுவதற்காகவும் சென்னையில் இருந்து புதிய படைகளை அனுப்பியது. பின்வாங்கிய சிராஜ் உ தவுலா பிளாசியில் பிரித்தானியயை சந்தித்தார். சிராஜ் உ தவுலா முர்ஷிதாபாத்தில் இருந்து 27 மைல் தொலைவில் முகாம் போட வேண்டியிருந்தது. போர்களில் சிராஜிற்கு மிகவும் அன்பு துணையாக இருந்த மிர் மார்டனின் திடீர் வீழ்ச்சியால் வருத்தமடைந்த சிராஜ் 23 ஜூன் 1757 அன்று மிர் ஜாஃபரை அழைத்தார். நவாப் மிர் ஜாபரிடம் உதவி கேட்டார். மிர் ஜாபர் அந்த நாள் பின்வாங்குமாறு சிராஜிடம் அறிவுறுத்தினார். எனவே நவாப் போர் நிறுத்த உத்தரவிட்டு பெரும் தவறை செய்தார். அவரது கட்டளையை தொடர்ந்து நவாபின் வீரர்கள் தங்கள் முகாம்களுக்கு திரும்பி கொண்டிருந்தனர். அந்த நேரத்தில் ராபர்ட் கிளைவ் தனது படையை வைத்து இராணுவ வீரர்களை தாக்கினர். இந்த திடீர் தாக்குதலால் சிராஜ் இராணுவத்தால் போராடுவதற்கு வழி நினைக்க முடியும். எனவே அத்தகைய சூழ்நிலையில் தப்பி ஓடிவிட்டனர். ஜகத் சேத், மீர் ஜாபர், கிருஷ்ண சந்திரா ,உமி சந்த் ஆகியோரின் சதியால் அவர் போரை இழந்து தப்பித்து ஓட வேண்டி இருந்தது. அவர் படகு மூலம் முதலில் மூர்ஷிதாபாத் சென்று பின்னர் பாட்னா சென்றார் . ஆனால் இறுதியில் மிர் ஜாபரின் வீரர்களால் கைது செய்யப்பட்டார். மிர் ஜாபரின் மகனான மிர் மிரனின் உத்தரவின் கீழ் சிராஜ் உ தவுலா ஜூலை 2 , 1757 அன்று நமக் ஹராம் டிஒர்ஹியில் முகமது அலி பெகால் தூக்கிலிடப்பட்டார்.
# விதர்பா விரைவுத் தொடருந்து

விதர்பா எக்ஸ்பிரஸ் மகாராஷ்டிராவில் மும்பை CST யிலிருந்து கோண்டியா வரை செல்லும் அதிவேக ரயில் (12105/12106) ஆகும். தினமும் செயல்படும் இந்த சேவையானது வண்டி எண் 12105 ஆக மும்பையிருந்து கோண்டியாவிற்கும் பின்பு வண்டி எண் 12106 ஆக கோண்டியாவிலிருந்து மும்பைக்கும் செல்கிறது.
# விதர்பா விரைவுத் தொடருந்து

## ரயில் பெட்டிகள்

விதர்பா எக்ஸ்பிரஸில் முதல் வகுப்பு ஒரு ஏசி மற்றும் இரண்டு ஏசியுடன் கூடிய இரண்டு அடுக்கு, இரு ஏசி இரண்டு அடுக்கு, ஒரு ஏசியுடன் இரண்டு முதல் மூன்று அடுக்குகள், 10 படுக்கையுடன் கூடிய அறைகள் மற்றும் நான்கு முன்பதிவு செய்யப்படாத பொதுப்பெட்டிகள் உள்ளன.
# விதர்பா விரைவுத் தொடருந்து

## சேவைகள்

விதர்பா எக்ஸ்பிரஸ் முதலில் மும்பை முதல் நாக்பூர் வரை மட்டுமே ஓடியது. அதன் பின்பு கோண்டியா வரை நீட்டிக்கப்பட்டது. தினசரி செயல்படும் இந்தச் சேவையானது சராசரியாக மணிக்கு 60.44 கி.மீ வேகத்தில் செல்கிறது. 967 கி.மீ. தூரத்தினை 12105 ரயில் 16 மணிநேரத்திலும், 12106 ரயில் 16 மணி 5 நிமிடங்களிலும் கடக்கிறது.
# விதர்பா விரைவுத் தொடருந்து

## விவரங்கள்

ஆரம்ப காலத்தில் விதர்பா எக்ஸ்பிரஸ் மகாராஷ்டிராவிலுள்ள நாக்பூர் வழியே சென்றதால் இப்பெயர் பெற்றது. அலுவலக நேரப்படி இகத்பூரியில் ரயில் நிறுத்தம் ஐந்து மற்றும் ஒரு நிமிடம் மட்டுமே இருப்பினும், இஞ்சினை மாற்ற வேண்டியுள்ளதால் அங்கு 15 நிமிடங்கள் நிற்க வேண்டியுள்ளது. ஆனால் வண்டி எண் 12105 க்கு இந்த நிறுத்தம் பொருந்தாது.
# விதர்பா விரைவுத் தொடருந்து

## கால அட்டவணை மற்றும் தொலைவுகள்

தினமும், வண்டி எண் 12105 இந்திய நேரப்படி 19:10 க்கு மும்பையிலிருந்து புறப்பட்டு மறுநாள் 11:10 க்கு கோண்டியாவை சென்றடைகிறது. மறுமுனையில் இருந்து திரும்பும்போது, அதாவது கோண்டியாவிலிருந்து திரும்பும்போது தினமும் 14:55 மணிக்கு புறப்பட்டு அடுத்தநாள் 7:00 மணிக்கு மும்பையினை அடைகிறது. விதர்பா எக்ஸ்பிரஸிற்கான நேரப்பட்டியல் அதன் தொலைவுகளுடன் கீழே தொகுக்கப்படுள்ளது.  
| ஸ்டேஷன் குறியீடு | ஸ்டேஷன் பெயர் | '''12105 – மும்பை - கோண்டியா | ஆரம்பத்திலிருந்து தொலைவு | நாள் | '12106 – கோண்டியா – மும்பை | ஆரம்பத்திலிருந்து தொலைவு | நாள் |  |  |  |
| --- | --- | --- | --- | --- | --- | --- | --- | --- | --- | --- |
| CSTM | மும்பை | ஆரம்பம் | ௧௯:௧௦ | ௦ | ௧ | ௦௭:௦௦ | முடிவு | ௯௬௭ | ௨ |  |
| DR | தாதர் | ௧௯:௨௨ | ௧௯:௨௫ | ௯ | ௧ | ௦௬:௩௭ | ௦௬:௩௮ | ௯௫௯ | 2 |  |
| KYN | கல்யாண் | 20:05 | 20:10 | 54 | 1 | 05:40 | 05:45 | 914 | 2 |  |
| TNA | தானே | நிறுத்தமில்லை | நிறுத்தமில்லை | - | - | 06:04 | 06:05 | 935 | 2 |  |
| IGP | கத்புரி | 21:50 | 21:55 | 137 | 1 | 03:44 | 03:45 | 831 | 2 |  |
| NK | நாசிக் | 22:42 | 22:45 | 187 | 1 | 02:29 | 02:30 | 781 | 2 |  |
| MMR | மன்மட் | 23:38 | 23:40 | 260 | 1 | 01:33 | 01:35 | 707 | 2 |  |
| CSN | சாலிஸ்காவோன் | 00:23 | 00:25 | 328 | 2 | 00:39 | 00:40 | 640 | 2 |  |
| JL | ஜல்கான் | 01:23 | 01:25 | 421 | 2 | 23:39 | 23:40 | 547 | 1 |  |
| BSL | புசவால் | 01:50 | 02:00 | 445 | 2 | 23:05 | 23:15 | 523 | 1 |  |
| MKU | மால்கபூர் | 03:03 | 03:05 | 495 | 2 | 22:11 | 22:12 | 473 | 1 |  |
| NN | நந்துரா | 03:28 | 03:30 | 523 | 2 | 21:49 | 21:50 | 445 | 1 |  |
| SEG | ஷெகான் | 03:48 | 03:50 | 547 | 2 | 21:29 | 21:30 | 421 | 1 |  |
| AK | அகோலா | 04:15 | 04:20 | 585 | 2 | 21:00 | 21:05 | 383 | 1 |  |
| MZR | முர்தஜபூர் | 04:48 | 04:50 | 622 | 2 | 20:28 | 20:30 | 346 | 1 |  |
| BD | பத்னேரா | 05:50 | 05:55 | 663 | 2 | 19:57 | 20:00 | 305 | 1 |  |
| CND | சந்தூர் | 06:19 | 06:21 | 693 | 2 | 19:17 | 19:18 | 275 | 1 |  |
| DMN | தமங்கான் | 06:35 | 06:37 | 709 | 2 | 19:01 | 19:02 | 259 | 1 |  |
| PLO | புல்காஃன் | 06:53 | 06:55 | 729 | 2 | 18:42 | 18:43 | 239 | 1 |  |
| WR | வார்தா | 07:25 | 07:28 | 759 | 2 | 18:17 | 18:20 | 209 | 1 |  |
| AJNI | அஜினி | 08:22 | 08:24 | 835 | 2 | 17:22 | 17:23 | 133 | 1 |  |
| NGP | நாக்பூர் | 08:55 | 09:20 | 837 | 2 | 17:00 | 17:15 | 130 | 1 |  |
| BRD | பந்த்ரா சாலை | 10:04 | 10:06 | 900 | 2 | 15:49 | 15:50 | 68 | 1 |  |
| TMR | தும்சார் சாலை | 10:22 | 10:24 | 918 | 2 | 15:32 | 15:33 | 50 | 1 |  |
| G | கோண்டியா | 11:10 | முடிவு | 967 | 2 | ஆரம்பம் | 14:55 | 0 | 1 | } |
# விதர்பா விரைவுத் தொடருந்து

## விதர்பா எக்ஸ்பிரஸ் – மோதல்கள்

ஜீலை 19,2012 ல், அம்பர்மலியிலிருந்து கசாராவிற்கு செல்லும் உள்ளூர் ரயிலுடன் விதர்பா எக்ஸ்பிரஸ் நேருக்கு நேர் மோதலுக்குட்பட்டது. இரவு 9.30 மணி அளவில் நடந்த இந்த விபத்து, ஒரே ரயில் பாதையில் இரு ரயில்களும் வந்ததால் ஏற்பட்டது. ரயில்வே சார்ந்த தகவல்களில் கிடைத்தது “விதர்பா எக்ஸ்பிரஸின் ஓட்டுனர் எதிரே வரும் ரயிலை கசாராவை அடைந்தவுடன் அறிந்ததாகவும், அதற்கான அவசரகால பிரேக்குகளை போடுவதற்குள் ஒன்றுடன் ஒன்று மோதியதாகவும் கூறப்படுகிறது.” இதில் மூன்று பேர் உயிரிழந்தனர் குறைந்தபட்சம் 70 பேருக்கு மேல் படுகாயமடைந்தனர்.  
ரயில்வேயின் பாதுகாப்பு அமைச்சர் முகுல் ராய் இது பற்றி அளித்த பேட்டியில் “இறந்தவர்களுக்கு ரூ 5 லட்சமும், தீவிர காயமடைந்தவர்களுக்கு ரூ 1 லட்சமும், சாதாரண காயமடைந்தவர்களுக்கு ரூ 25000 நிவாரண நிதியாக அளிப்பதாக தெரிவித்தார்”
# விதர்பா விரைவுத் தொடருந்து

## விலைப்பட்டியல்:

விதர்பா எக்ஸ்பிரஸின் விலைப்பட்டியல் அந்தந்த பெட்டிகளுக்கு ஏற்றாற்போல் கீழே கொடுக்கப்பட்டுள்ளது.  
<>**தொலைவு: 835&nbsp;km முன்பதிவில்லாத பொதுக்கட்டணம்: 209**</>  
| பெரியவர்கள் (12 and above) | குழந்தை (5 - 11) |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| அடிப்படை கட்டணம் | 341 | 898 | 1305 | 2237 | அடிப்படை கட்டணம் | 171 | 449 | 653 | 1119 |  |
| உணவுக் கட்டணம் | உணவுக் கட்டணம் |  |  |  |  |  |  |  |  |  |
| முன்பதிவு கட்டணம் | 20 | 40 | 50 | 60 | முன்பதிவு கட்டணம் | 20 | 40 | 50 | 60 |  |
| அதிவிரைவிற்கான கட்டணம் | 30 | 45 | 45 | 75 | அதிவிரைவிற்கான கட்டணம் | 30 | 45 | 45 | 75 |  |
| இதர கட்டணம் | இதர கட்டணம் |  |  |  |  |  |  |  |  |  |
| சேவை வரி | 36 | 52 | 88 | கட்டண தளர்வு |  |  |  |  |  |  |
| சேவை வரி | 20 | 28 | 46 | கட்டண தளர்வு |  |  |  |  |  |  |
| தக்கல் கட்டணம் | 100 | 280 | 405 | தக்கல் கட்டணம் | 100 | 280 | 405 |  |  |  |
| மொத்தக் கட்டணம் | 395 | 1020 | 1455 | 2460 | மொத்தக் கட்டணம் | 225 | 555 | 780 | 1300 | } |  
**நோட் :-** தக்கல் பயணிகளுக்கான கட்டணம் 3.7% சேவை வரியினையும் உள்ளடக்கியது.  
**வயது கூடியவர்களுக்கான் கட்டண தளர்த்தப்படும் சேவை தக்கல் பிரிவில் சேராது.**  
| சர், சிடிசன் பிமலே (58 அண்ட் அபொவெ ) | சர். சிடிசன் மலே (60 அண்ட் அபொவெ ) |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| அடிப்படை கட்டணம் | 341 | 898 | 1305 | 2237 | அடிப்படை கட்டணம் | 341 | 898 | 1305 | 2237 |  |
| உணவுக் கட்டணம் | உணவுக் கட்டணம் |  |  |  |  |  |  |  |  |  |
| முன்பதிவு கட்டணம் | 20 | 40 | 50 | 60 | முன்பதிவு கட்டணம் | 20 | 40 | 50 | 60 |  |
| அதிவிரைவிற்கான கட்டணம் | 30 | 45 | 45 | 75 | அதிவிரைவிற்கான கட்டணம் | 30 | 45 | 45 | 75 |  |
| இதர கட்டணம் | இதர கட்டணம் |  |  |  |  |  |  |  |  |  |
| சேவை வரி | 20 | 28 | 46 | சேவை வரி | 23 | 33 | 55 |  |  |  |
| கட்டண தளர்வு | 170 | 450 | 650 | 1120 | கட்டண தளர்வு | 140 | 360 | 520 | 895 |  |
| தக்கல் கட்டணம் | தக்கல் கட்டணம் |  |  |  |  |  |  |  |  |  |
| மொத்தக் கட்டணம் | 225 | 555 | 780 | 1300 | மொத்தக் கட்டணம் | 255 | 650 | 915 | 1535 | } |
# பாதுகாப்பான மீயுரை பரிமாற்ற நெறிமுறை

**பாதுகாப்பான மீயுரை பரிமாற்ற நெறிமுறை** (HTTPS) என்பது ஒரு கணினி பிணைய இயக்க இணையத்தில் பாதுகாப்பான முறையில் எந்த ஒரு தகவலையும் (Software deployment) பயன்படுத்தும் ஒரு தகவல் தொடர்பு நெறிமுறை ஆகும். இதுவரை இணையத்தில் ஒரு முகவரியைக் கொடுக்கும் போது ஹெடிடிபி(http) என்றே கொடுக்கப்பட்டு வந்தது. அறிவியல் வளர்ச்சியின் போக்கால் நமது இணைய தகவல் திருடப்பட்டு தவறான வழிகாட்டுதலுக்கு உள்ளாக்கப்படக்கூடாது என்ற யோசனையில் *http*யை விடுத்து போக்குவரத்து அடுக்கு பாதுகாப்புக்காக (SSL/TLS) **https** (hyper text transfer protocol secure) அதாவது **பாதுகாப்பான மீயுரை பரிமாற்ற நெறிமுறை** பயன்படுத்தப்படுகிறது.  
**பாதுகாப்பான மீயுரை பரிமாற்ற நெறிமுறை** பயன்பாட்டின் மூலம் நுகர்வோருக்கும் வழங்கிகும் உள்ள தரவுஓட்டம் (Flow network) மிகவும் பத்திரப்படுத்தி தகவல் பரிமாறிக்கொள்ளப்படுகிறது.  
இவ்வாறான நெறிமுறையின் மூலம் ஒருவர் பரிமாறிக்கொள்ளும் தகவலானது மிகவும் பாதுகாப்பாக்க வைக்கப்படுகிறது என்று X.509 சான்றிதழ் மூலம் உறுதி செய்யப்படுகிறது.
# பாதுகாப்பான மீயுரை பரிமாற்ற நெறிமுறை

## பயன்பாடு

தற்போதைய காலங்களில் கூகிள் நிறுவனம் ஜிமெயில் தகவல் அனுப்பும் தரவுகளுக்காக பயன்படுத்தி வருகிறது.
# புரோ*சி

**புரோ*சி** (*Pro*C*, புரோ*சி / சி + +) ஆரக்கிள் தரவுத்தள மேலாண்மை அமைப்புகள் பயன்படுத்தப்படும் ஒரு பதிக்கப்பட்ட எஸ்கியூஎல் நிரலாக்க மொழி ஆகும். புரோ*சி சி அல்லது சி++ மொழியை பயன்படுத்தி எழுதப்படுகிறது. இதனை தொகுக்கும் போது புரோ*சி நூலகம் (முன்தொகுப்பான்) அங்கு உட்பொதிந்துள்ள வினவல் அமைப்பு மொழியை (Embedded SQL) சி அல்லது சி++ நிரலாக்க மொழியாக மாற்றுகிறது. பின்னர் உபயோகத்தில் உள்ள பல சி அல்லது சி++ தொகுப்பான்களில் எதேனும் ஒன்றைக் கொண்டு பயன்பாடு உருவாக்கப்படுகிறது.
# ராகினி

**ராகினி** (1937-1976), தென்னிந்திய நடிகை, பரதக் கலைஞர். திருவிதாங்கூர் சகோதரிகளில் (லலிதா,பத்மினி) ராகினி இளையவர். 1950-களில் இவர் தம் திரைப்பயணத்தைத் தொடங்கினார். இந்தி, தமிழ், தெலுங்கு, மலையாள மொழிகளில் தம் முத்திரையைப் பதித்தார். தென்னிந்திய நடிகையாக இருந்த போதிலும் மலையாளத்திலும் இந்தித் திரைப்படங்களிலும் அதிகம் நடித்துள்ளார்.
# ராகினி

## வாழ்க்கைக் குறிப்புகள்

இவர் திருவனந்தபுரத்தில் பூஜாப்புர பகுதியில் பிறந்தார். இவரது பெற்றோர் தங்கப்பன், சரஸ்வதி ஆவர். இவரது மூத்த சகோதரி லலிதா, இரண்டாமவர் பத்மினி இருவரும் புகழ்பெற்ற நாட்டிய நடிகைகள். இவர்கள் திருவிதாங்கூர் சகோதரிகள் என அழைக்கப்பட்டனர். மூவரும் பரதக்கலையை குரு.கோபிநாத், குரு.மகாலிங்கம் பிள்ளை ஆகியோரிடம் கற்று நன்கு தேர்ச்சி பெற்றனர். இவர்களது சகோதரர் சந்திரசேகர் என்பவராவார். ராகினி, மாதவன் தம்பி என்பாரை மணந்து கொண்டார். இவர்களுக்கு லட்சுமி, பிரியா என இரு மகள்கள் இருந்தனர்.
# ராகினி

## திரைப்பயணம்

இந்தி மொழியில் நாட்டியத்தின் முக்கியத்துவத்தை உணர்த்திய பெருமை ராகினி உள்ளிட்ட தென்னிந்திய நடிகைகளையே சாரும்.  
இவர் நடித்த திரைப்படங்கள்
# ராகினி

## திரைப்பயணம்

### தமிழ்த் திரைப்படங்கள்

- வீர பாண்டிய கட்டபொம்மன் (1959)
- தூக்கு தூக்கி (1954)
# ராகினி

## திரைப்பயணம்

### மலையாளத் திரைப்படங்கள்

- ஆலிங்கனம்(1976)......(கதாபத்திரம்:விமலா)
- லக்ஷ்யம்(1972)
- அரோமலுன்னி(1972)
- நடன் பிரேமம்(1972)
- எர்ணாகுளம் ஜங்க்ஷன்(1971).....(கதாபாத்திரம்:மாலதி)
- லங்கா தகனம்(1971) .... (கதாபாத்திரம்:மகேஸ்வரி)
- பஞ்சவடி காடு(1971)
- பூம்பட்டா(1971).... (கதாபத்திரம்:சுசீலா)
- முத்தச்சி(1971)
- கங்கை சங்கமம்(1971)
- அச்சன்டே பார்யா(1971) .... (கதாபத்திரம்:தங்கம்மா)
- அரநாழிகநேரம்.... (கதாபத்திரம்:தீனம்மா)
- துறக்காத வாதில் (1970).... (கதாபத்திரம்:சுலேகா)
- ஒதேனன்றே மகன் (1970)
- சபரிமலை சிறீ தர்ம சாஸ்தா (1970)
- மணவாட்டி(1964)
- ஸ்கூல் மாஸ்டர்(1964)..... (கதாபத்திரம்: சரளா)
- அண்ணா(1964)
- ஆட்டம் பாம் (1964)
- காளையும் காமினியும்(1963)
- சிலம்பொலி (1963)
- நித்ய கன்யகா (1963)
- பார்யா (1962)
- வியார்ப்பின்டே விலா (1962)
- கால்படுகல் (1962)
- விதி தன்ன விளக்கு (1962)
- வேலுதம்பி தலாவா (1962)
- பாலாட்டு கோமன் (1962)
- புதிய ஆகாசம் புதிய பூமி (1962) ..... (கதாபத்திரம்: பொன்னம்மா)
- உண்ணியர்ச்சா (1961)
- உம்மினி தன்கா(1961) .... (கதாபத்திரம்: ஆனந்தம்)
- கிருஷ்ண குசேலா(1961)
- நாயரு பிடிச்ச புலிவால்(1958).... (கதாபத்திரம்: தங்கம்)
- தச்கரா வீரன் (1957)
- பிரசன்னா (1950)
# ராகினி

## திரைப்பயணம்

### இந்தித் திரைப்படங்கள்

- ஜெய் ஜகத் ஜனனி (1976)
- ஆதி ராத் கே பாத் (1965)
- யே தில் கிஸ்கோ தூன் (1963)
- கஹரா தாக் (1963)
- நாக் ராணி (1963)
- சிகாரி (1963)
- ஆய் பிர்சே பாஹர் (1960)
- கல்பனா (1960)
- அமர சாஹீத் (1959)
- அமர தீப் (1958)
- முஜ்றிம் (1958)
- ஸிதாங்கர் (1958)
- மிஸ்டர் எக்ஸ் (1957)
- பாயல் (1957)
- ஃகைதி (1957)
# ராகினி

## இறப்பு

திசம்பர் 30, 1976ஆம் ஆண்டு புற்றுநோயால் காலமானார்.
# கே. தனபாலசிங்கம்

**கே.தனபாலசிங்கம்** (திசம்பர், 1930) இலங்கைத் தமிழ் வம்சாவளியைச் சார்ந்த மலேசியர் ஆவார். இவர் மலேசியக் கடற்படையின் முதல் மலேசிய அட்மிரல் ஆவார். இவர் முதலில் மலேசியா ஆங்கிலேய ஆட்சியின் கீழ் இருந்த போது ஆங்கிலேயக் கடற்படையின் கீழ் பணியாற்றினார். இவர் 1958 ஆம் ஆண்டு தொடக்கத்தில் *பிரிட்டானியா ராயல் நேவல் கல்லூரி*க்கு கல்வி கற்க அனுப்பப்பட்டார். பின்னர் அவர் புதிதாக உருவாக்கப்பட்ட மலேசிய கடற்படையில் இணைந்தார். 1976 ஆம் ஆண்டு தனது 40 ஆம் வயதில் பணியிலிருந்து ஓய்வு பெற்றார். இவர் தற்போது மலேசியத் தலைநகர் கோலாலம்பூரில் வசித்து வருகிறார்.
# அமலாபுரம் மக்களவைத் தொகுதி

**அமலாபுரம் மக்களவைத் தொகுதி**, ஆந்திரப் பிரதேசத்தின் 25 மக்களவைத் தொகுதிகளில் ஒன்று.
# அமலாபுரம் மக்களவைத் தொகுதி

## சட்டமன்றத் தொகுதிகள்

இந்த மக்களவைத் தொகுதிக்கு உட்பட்ட சட்டசபைத் தொகுதிகள் கீழே தரப்பட்டுள்ளன.
- ராமசந்திராபுரம்
- மும்மடிவரம்
- அமலாபுரம்
- ராஜோலு
- கன்னவரம்
- கொத்தபேட்டை
- மண்டப்பேட்டை
# அமலாபுரம் மக்களவைத் தொகுதி

## நாடாளுமன்ற உறுப்பினர்கள்

- 2014: ரவீந்திர பாபு பண்டுலா, தெலுங்கு தேசம் கட்சி
- 2019: சிந்தா அனுராதா, ஒய். எஸ். ஆர். காங்கிரஸ் கட்சி
- 2024: கா. மோ. அரிசு பாலயோகி. தெலுங்கு தேசம் கட்சி
# திருப்பதி மக்களவைத் தொகுதி

**திருப்பதி மக்களவைத் தொகுதி**, ஆந்திரப் பிரதேசத்தின் 25 மக்களவைத் தொகுதிகளில் ஒன்று.
# திருப்பதி மக்களவைத் தொகுதி

## சட்டசபைத் தொகுதிகள்

- சர்வபள்ளி
- கூடூர்
- சூளூர்பேட்டை
- வெங்கடகிரி
- திருப்பதி
- ஸ்ரீகாளஹஸ்தி
- சத்யவேடு
# திருப்பதி மக்களவைத் தொகுதி

## நாடாளுமன்ற உறுப்பினர்கள்

| 2024 | மட்டிலா குருமூர்த்தி | ஒய். எஸ். ஆர். காங்கிரஸ் கட்சி |
| --- | --- | --- |
| 2021 (இடைத்தேர்தல்) |  |  |
| 2019 | பல்லி துர்கா பிரசாத் ராவ் |  |
| 2014 | வரபிரசாத் ராவ் வெலகப்பள்ளி |  |
| 2009 | சிந்தா மோகன் | இந்திய தேசிய காங்கிரசு |
| 2004 |  |  |
| 1999 | நந்திபாகு வெங்கடசுவாமி | பாரதிய ஜனதா கட்சி |
| 1998 | சிந்தா மோகன் | இந்திய தேசிய காங்கிரசு |
| 1996 | நெலாவல சுப்ரமணியம் |  |
| 1991 | சிந்தா மோகன் |  |
| 1989 |  |  |
| 1984 | தெலுங்கு தேசம் கட்சி |  |
| 1980 | தம்புரு பாலகிருஷ்ணய்யா | இந்திய தேசிய காங்கிரசு |
| 1977 |  |  |
| 1971 |  |  |
| 1967 | சி. தாசு |  |
| 1962 |  |  |
| 1952 | மு. அனந்தசயனம் அய்யங்கார் |  |
# தனிமைக்கான உரிமை

**தனிமைக்கான உரிமை ** என்பது ஒரு மனித உரிமை ஆகும். மேலும் அரசு மற்றும் தனியாரின், தனிமை மற்றும் தனிமனித சுதந்திரத்திற்கான அச்சுறுத்தல்களை தடுக்கும் பல சட்டபூர்வமான, பரம்பரை வழக்கங்களின் ஒரு பகுதி ஆகும்.
# தனிமைக்கான உரிமை

## பின்னணி

தனிமைக்கான உரிமை, இயற்கையான உரிமைகளின் தத்துவத்தை பயன்படுத்துகிறது, மற்றும், அது பொதுவாக புதிய தகவல் மற்றும் தொடர்பு தொழில்நுட்பங்களுக்கு பதிலளிக்கிறது.. அமெரிக்காவில், வழக்கறிஞர் சாமுவேல் டி. வாரன் மற்றும் எதிர்கால அமெரிக்க உச்ச நீதிமன்ற நீதிபதி லூயிஸ் பிரான்டீஸ் ஆகியோரால் டிசம்பர் 15, 1890 ஹார்வர்ட் சட்ட விமர்சனம் இதழில், "தி ரைட் டு பிரைவசி" என்ற தலைப்பில் எழுதப்பட்ட, ஒரு கட்டுரை, பெரும்பாலும் அமெரிக்காவின் தனிமைக்கான உரிமைக்கு முதல் உள்ளார்ந்த அறிவிப்பாக கருதப்படுகிறது. வாரன் மற்றும் பிரான்டீஸ், தனி மனித இரகசியம் என்பது தனியாக இருக்கும் உரிமை என்று எழுதினார்கள், மற்றும் தனிநபர்களை பாதுகாப்பதில் கவனம் செலுத்தினார்கள். மேலும் இந்த அணுகுமுறை, "மஞ்சள் பத்திரிகை" எனவும் அழைக்கப்படும் பரபரப்பான பத்திரிகைதுறை மற்றும் புகைப்படம் போன்ற நேரத்தின் சமீபத்திய தொழில்நுட்ப வளர்ச்சிகளுக்கு பதில் அளிப்பதாக இருந்தது.  
தனிமைக்கான (தனி மனித இரகசியத்திற்கான உரிமைகள், உள்ளார்த்தமாக தகவல் தொழில்நுட்பத்துடன் பின்னி பிணைந்து உள்ளன. பிரான்டீஸ், ஒல்ம்ஸ்டட் வி உனைடட் ஸ்டேட்ஸ் (1928) இல் பரவலாக மேற்கோளிட்ட அவருடைய எதிர்ப்பு கருத்துகளில் அவருடைய 1890 "தி ரைட் டு பிரைவசி " கட்டுரையில் வளர்த்த எண்ணங்களில் நம்பியிருந்தார். ஆனால், அவர் அவருடைய எதிர்ப்பு கருத்தில் , இப்போது, அங்கே தனிப்பட்ட இரகசிய விஷயங்களை அரசியலமைப்பு சட்டத்திற்கு பொருத்தமானதாக செய்வதில் அவர் கவனத்தை மாற்றி, வலியுறுத்தினார். "அரசாங்கத்தை, தனி மனித இரகசியங்களில் ஒரு ஆற்றல் மிக்க ஆக்கிரமிப்பாளனாக அடையாளம் செய்யப்பட்டது வரை சொன்னார். அவர் "வெளிப்படுத்துதல் மற்றும் கண்டுபிடிப்புகள், கழிப்பறையில் முணுமுணுப்பதை, நீதிமன்றத்தில் வெளிப்படுத்தலை பெறுவதற்கு, அலமாரியை ஆராய்வதைவிட அதிக செயலாக்கம் உடைய வழிகளாக மாற்றுவதை சாத்தியமாக்கி விட்டன" என எழுதுகிறார், அந்த சமயத்தில், தொலைபேசிகள் அடிக்கடி சமூக சொத்துக்களாக,பிறர் விஷயங்களை அறிந்து கொள்ளும் ஆவல்மிக்க மனித இயக்குனர்களுடனும் மற்றவர்களுடனும் பகிர்ந்து கொள்ளப்பட வேண்டி இருந்தது. கட்ஸ் நேரத்தில், 1967 ல் , தொலைபேசிகள் தனிப்பட்ட நபருக்குரிய சாதனங்களாக மாறி விட்டன. தொலை பேசி இணைப்புகள் வீடுகளுக்கு இடையே பகிர்ந்து கொள்ளப்படவில்லை. மேலும் இயங்க வைப்பது மின்சார-யந்திரமுறையாக இருந்தது. . 1970 களில், புதிய கணினி மற்றும் பதிவு தொழில்நுட்பங்கள் தனி மனித இரகசியத்தைப் பற்றி அக்கறை எழுப்ப தொடங்கின இதனால் நியாயமான தகவல் பழக்க கொள்கைகள் விளைந்தன,
# தனிமைக்கான உரிமை

## சொற்பொருள் விளக்கங்கள்

சமீபத்திய ஆண்டுகளில் தெளிவாக மற்றும் துல்லியமாக "தனிப்பட்ட இரகசிய உரிமை." ஐ வரையறுக்க, சில முயற்சிகள் மட்டுமே மேற்கொள்ளப்பட்டுள்ளன 2005 ஆம் ஆண்டில், சட்டம் & தொழில்நுட்ப ஹைஃபா மையம் மாணவர்கள், உண்மையில் தனிமனித இரகசிய உரிமையை "ஒரு தனி சட்ட உரிமையாக வரையறுக்கவே கூடாது" என்று வலியுறுத்தினார்கள். அவர்கள் தர்க்கஅறிவு மூலம், அமுலில் உள்ள தனிமனித இரகசிய உரிமை தொடர்பான சட்டங்கள் பொதுவாக போதுமானதாக இருக்கவேண்டும்.  
ரிச்சர்ட் போஸ்னர் மற்றும் லாரன்ஸ் லெஸ்ஸிக் தனிப்பட்ட தகவல்களை கட்டுப்படுத்துவதின் பொருளாதார அம்சங்களில் கவனம் செலுத்துகிறார்கள். போஸ்னர், தனி மனித இரகசியத்தை, சந்தை செயல்திறனை குறைக்கும் தகவலை, மறைப்பதற்காக விமர்சிக்கிறார் . போஸ்னர், வேலை என்பது , ஒரு பொருளை விற்பனை செய்வது போன்று, தன்னையே தொழிலாளர் சந்தையில் விற்பனை செய்வது என்று நம்புகிறார் . "பொருளில்" உள்ள ஏதாவது 'குறைபாடு' பற்றிய தகவல் அளிக்கப்படவில்லை என்றால் அது மோசடி ஆகும். லெஸ்ஸிக் "மக்கள் தனி மனித இரகசிய உரிமையை ஒரு சொத்து உரிமையாக மனதில் எண்ணம் கொண்டால், தனி மனித இரகசியத்தின் பாதுகாப்பு வலுவானதாக இருக்கும்" என கூறுகிறார். மற்றும் "மக்கள் தங்களை பற்றிய தகவல்களை கட்டுப்படுத்த முடிய வேண்டும் " என்றும் வாதாடுகிறார். தனிமனித இரகசியத்திற்கு பொருளாதார அணுகுமுறைகள், இரகசியத்தின் இனவாத கருத்துக்களை பராமரிப்பதை கடினமாக்குகின்றன.
# தனிமைக்கான உரிமை

## சொற்பொருள் விளக்கங்கள்

### ஒரு கூட்டு மதிப்பு மற்றும் மனித உரிமை

அங்கே , தனி மனித இரகசியத்தை ஒரு அடிப்படை மனித உரிமையாக திரும்ப அமைக்க முயற்சிகள் நடந்து வருகின்றன. அடிப்படை மனித உரிமையின் சமூக மதிப்பு, ஜனநாயக சமுதாயத்தின் செயல்பாட்டில் ஒரு அவசியமான கூறாக உள்ளது. அமிடை எட்சியோனி ஒரு சமூகத்துவ அணுகுமுறையை தனிமனித இரகசியத்திற்கு அறிவுறுத்துகிறார். இதற்கு, சமூக ஒழுங்கை நிலைநாட்ட ஒரு பகிர்வு தார்மீக கலாச்சாரம் தேவைப்படுகிறது. எட்சியோனி , "தனி மனித இரகசியம் வெறுமனே பல மற்ற நல்லவைகளுக்கு மத்தியில் ஒரு நல்லது " என்று நம்புகிறார். மற்றும் தொழில்நுட்ப விளைவுகள் சமூக பொறுப்புணர்வு மற்றும் தப்பு ஆகியவற்றையும் சார்ந்தது என்றும் நம்புகிறார். அவர் தனி மனித இரகசிய சட்டங்கள் மட்டுமே அரசாங்கம் கண்காணிப்பை அதிகரிக்கும் என்று கூறுகிறார்.  
பிரிசில்லா ரீகன், தனி மனித இரகசியத்தைபற்றிய தனிப்பட்ட கருத்துக்கள் தத்துவ ரீதியாக மற்றும் கொள்கையில் தோல்வியுற்றன என்று நம்புகிறார். அவர் மூன்று பரிமாணங்களில் தனி மனித இரகசியத்தின் சமூக மதிப்பை ஆதரிக்கிறார்: பகிர்வு உணர்வுகள், பொது மதிப்புகள் மற்றும் கூட்டு கூறுகள். தனி மனித இரகசியம் பற்றிய பகிர்வு கருத்துக்கள் மனசாட்சியின் சுதந்திரம் மற்றும் எண்ணத்தில் பன்முகத்தன்மையை அனுமதிக்கின்றன. பொதுமக்கள் மதிப்பு , பேச்சு மற்றும் கழக சுதந்திரங்கள் உள்பட ஜனநாயக பங்கேற்றலுக்கு உத்தரவாதம் அளிக்கிறது.மற்றும் அரசு அதிகாரத்தை கட்டுபடுத்துகிறது. கூட்டு உறுப்புகள் தனி மனித இரகசியத்தை,பிரிக்க முடியாத கூட்டு நன்மை என்று விவரிக்கின்றன. ரீகன் இலக்கு, கொள்கை உருவாக்கத்தில் தனிமனித இரகசிய கூற்றுக்களை வலுப்படுத்துவது ஆகும். "நாங்கள் தனி மனித இரகசியத்தின் கூட்டு அல்லது பொதுமக்களின் நல்ல மதிப்பு, அத்துடன்தனி மனித இரகசியத்தின் பொதுவான மற்றும் பொதுமக்களின் மதிப்பை அங்கீகரித்ததால், தனி மனித இரகசியத்தை பரிந்துரைப்பவர்கள், அதன்மீது பாதுகாப்பிற்காக வாதாடுவதற்காக ஒரு வலுவான அடித்தளத்தை பெற்று இருப்பார்கள் ".  
லெஸ்லி ரீகன் நிழல் தனி மனித இரகசிய உரிமை அர்த்தமுள்ள ஜனநாயக பங்கிற்கு அவசியம் என்று வாதிடுகிறார், மற்றும் தனி மனித இரகசிய உரிமை மனித கண்ணியம் மற்றும் சுய அதிகாரம் ஆகியவற்றிற்கு உறுதி அளிக்கிறது.எப்படி தகவல் விநியோகிக்கப்படுகிறது மற்றும் இது உரியதானது என்றால் தனி மனித இரகசியம் விதிமுறைகளை சார்ந்து இருக்கிறது. அந்தரங்கத்தை மீறுதல் சூழலை சார்ந்தது. தனிமனித இரகசிய உரிமைக்கு, மனித உரிமைகளுக்கான ஐக்கிய நாடுகள் பிரகடனத்தில், முன்னுதாரணம் உண்டு. தனிமனித இரகசியம் ஒரு மக்களை மையப்படுத்திய கண்ணோட்டத்தில் அணுகப்பட வேண்டும், மற்றும் சந்தை மூலம் கூடாது என்று ஷேட் நம்புகிறார்.
# கெப்லர் 186எப்

ஓவியரின் கற்பனையில் வரையப்பட்டுள்ளது. இன்னொரு விண்மீனின் உயிரினங்களின் வாழ்தகமைப் பிரதேசத்தில் கண்டுபிடிக்கப்பட்ட, புவியின் ஆரத்திற்கு நெருங்கிய அளவுடைய முதலாவது கோளாக இது உள்ளது. நாசாவின் கெப்லர் விண்கலம் நகர்தல் முறை மூலம் விண்மீனுக்கு நெருக்கமாக மேலும் நான்கு கோள்களுடன் (புவியைவிடப் பெரியவை) இதனைக் கண்டுபிடித்தது. 19 மார்ச்சு 2014 அன்று இடம்பெற்ற மாநாட்டில் இது பற்றிய தகவல்கள் வெளியிடப்பட்டன. சில விபரங்கள் அப்போதே ஊடகங்களுக்கு வழங்கப்பட்டன. 17 ஏப்பிரல் 2014 அன்று முழு பகிரங்க அறிவிப்பு வெளியானது.
# ஆய் குடி

**ஆய் குடி** என்பது இந்தியாவின், தென்பகுதி தமிழகத்தில் வாழ்ந்த சங்க கால மக்களின் ஒரு பகுதி. இவர்கள் பொதிகை மலைப் பகுதியில் ஆய் நாட்டில் வாழ்ந்துவந்தனர். இவர்களின் அரசன் ஆய் குடிப்பெயர் அடைமொழியுடன் குறிப்பிடப்படுவான். ஆய் ஆண்டிரன், ஆய் எயினன் அவர்களில் சிறப்பு மிக்கவர். இவர்கள் தம் பெயருக்கு முன்னால் அல்லது பின்னால் ஆய் என்ற பட்டத்தை கொண்டுள்ளனர்.
# ஆய் குடி

## ஆய் குடியின் பெருமை

இமயமலை உருவில் உயர்ந்து விளங்குவது போல ஆய்குடி மக்கள் கொடைப்பண்பில் சிறப்புற்று விளங்கினர்.
# குக்கூ (2014 திரைப்படம்)

**குக்கூ** இது 2014ம் ஆண்டு வெளியான தமிழ் காதல் திரைப்படம். இந்த திரைப்படத்தை **ராஜு முருகன்** இயக்க, அட்டகத்தி தினேஷ், **ஆடுகளம் முருகதாஸ்** மற்றும் **மாளவிகா நாயர்** நடித்துள்ளார்கள். இந்த திரைப்படத்தை பாக்ஸ் ஸ்டார் ஸ்டுடியோஸ் மற்றும் The Next Big Film Productions நிறுவனங்கள் வினியோகம் செய்கின்றது. இந்த திரைப்படம் மார்ச் 21ம் திகதி வெளியானது. இந்த திரைப்படம் முழுக்க முழுக்கப் பார்வையற்றவர்களைச் சுற்றியே கதை நகருகிறது.
# குக்கூ (2014 திரைப்படம்)

## நடிகர்கள்

- அட்டகத்தி தினேஷ்
- மாளவிகா நாயர்
- ஆடுகளம் முருகதாஸ்
- சோமசுந்தரம்
- இளங்கோ
- நந்தினி
- லிசி ஆண்டனி
# குக்கூ (2014 திரைப்படம்)

## திரை விமர்சனம்

- குக்கூ திரை விமர்சனம்
# திருமணம் எனும் நிக்காஹ்

**திருமணம் எனும் நிக்காஹ்** என்பது 2014 சூன் 24 இல் வெளிவந்த ஒரு தமிழ் காதல் திரைப்படம் ஆகும். இந்த திரைப்படத்தை புதிய இயக்குநர் **அனீஸ்** இயக்க ஜெய் மற்றும் நஸ்ரியா நசீம் நடித்துள்ளார்கள்.
# திருமணம் எனும் நிக்காஹ்

## நடிகர்கள்

- ஜெய்
- நஸ்ரியா நசீம்
- பாண்டியராஜன்
- ஹீபாஹ் படேல்
- ஜமால்
- தினேஷ் கோபாலசாமி - அசரஃப்
# பாகல்பூர் மக்களவைத் தொகுதி

**பாகல்பூர் மக்களவைத் தொகுதி**, பீகார் மாநிலத்தின் 40 மக்களவைத் தொகுதிகளில் ஒன்று.
# பாகல்பூர் மக்களவைத் தொகுதி

## சட்டசபைத் தொகுதிகள்

இந்த மக்களவைத் தொகுதிக்கு உட்பட்ட சட்டசபைத் தொகுதிகள் கீழே தரப்பட்டுள்ளன.
- பிப்பூர்
- கோபால்பூர்
- பிர்பைந்தி
- கஹல்கான்
- பாகல்பூர்
- நத் நகர்
# பாகல்பூர் மக்களவைத் தொகுதி

## நாடாளுமன்ற உறுப்பினர்கள்

தர்பங்கா - பாகல்பூர் தொகுதி
- 1951, லலித் நாராயண் மிஷ்ரா, இந்திய தேசிய காங்கிரசு  
பாகல்பூர் தொகுதி  
- 2006: சையது ஷா நவாஸ் கான், பாரதிய ஜனதா கட்சி
- 2009: சையது ஷா நவாஸ் கான், பாரதிய ஜனதா கட்சி
# ஸ்கோபஸ் மலை

**ஸ்கோபஸ் மலை** (*Mount Scopus*, எபிரேயம் הַר הַצּוֹפִים (*Har HaTsofim*), , **', lit. "Mount Lookout"), جبل المشهد **', جبل الصوانة) ஆனது வடகிழக்கு ஜெருசலேமில் உள்ள ஒரு மலையாகும் (உயரம்: கடல் மட்டத்திலிருந்து 2710 அடி அல்லது 826 மீட்டர் ). 1948 அரபு - இசுரேல் போரின் காரணமாக ஸ்கோபஸ் மலையானது ஐக்கிய நாடுகள் சபையால் பாதுகாக்கப்பட்ட, ஜோர்தானால் நிர்வகிக்கப்பட்ட பகுதியினால் சூழப்பட்ட இஸ்ரேலின் பகுதியாக 1967 ஆம் ஆண்டு ஆறு நாள் போர் வரை இருந்தது. தற்போது ஜெருசலேம் நகரின் எல்லைப் பகுதியில் அமைந்துள்ளது.
# ஸ்கோபஸ் மலை

## படத் தொகுப்பு

ஸ்கோபஸ் மலையில் அமைந்துள்ள கட்டமைப்புக்கள் சில:
# ரமேஷ் பிரேதன்

**ரமேஷ் பிரேதன்** (27 அக்டோபர் 1964 - 27 செப்டம்பர் 2025) ஒரு தமிழ் எழுத்தாளர். இருபது ஆண்டுகளாக கவிதைகள், சிறுகதைகள், நாவல்கள், நாடகங்கள், விமர்சனக்கட்டுரைகள் எழுதியுள்ளார். பின்நவீனத்துவ படைப்பிலக்கியவாதியாகவும் விமர்சகராகவும் அறியப்படுகிறார். பாண்டிச்சேரி அரசின் ”கம்பன் புகழ் விருது” இரண்டு முறை இவருக்கு வழங்கப்பட்டுள்ளது. தற்போது முழு நேர எழுத்தாளராக பாண்டிச்சேரியில் வசித்து வந்தார்.
# ரமேஷ் பிரேதன்

## வாழ்க்கைக் குறிப்பு

ரமேஷ் பிரேதன் புதுச்சேரி மாநிலத்தைச் சேர்ந்தவர். தந்தை பெயர் மருதமுத்து, அவரது சொந்த ஊர் திருச்சி. தாயார் பாலசுந்தராம்பாள், அவரது சொந்த ஊர் புதுச்சேரி. ஒன்று முதல் எட்டாம் வகுப்பு வரை புதுச்சேரி அரசு நடுநிலைப்பள்ளியிலும், பிறகு 9ம் மற்றும் 10ம் வகுப்பை வ.உ சிதம்பரம் உயர்நிலைப்பள்ளியிலும் படித்தார். கலவைக் கல்லூரியில் 12ம் வகுப்பு படித்தார். அலாயன்சு பிரான்சேவில் பிரெஞ்சு டிப்புளோமோ முடித்தார். பின்னர் அண்ணாமலை பல்கலைகழகத்தில் முதுகலை வரலாறு படிப்பை முடித்தார். 1983 முதல் 1985 வரை அசீபா என்ற காந்திய சமூக இயக்கத்தில் ஆசிரியராக பணிபுரிந்தார். 1991 முதல் 1993 வரை பாண்டிச்சேரி நியூ செஞ்சுரி புக் ஹவுஸ் இல் கிளை மேலாளராகவும், 1998 முதல் 1999 வரை சென்னையில் ஆவணமாக்கல் பணியாளராகவும், 2000 முதல் 2004 வரை ஆரோவில் மைய நூலகத்தில், நூலகராகவும் பணியாற்றினார். தற்போது முழுநேர எழுத்தாளராக புதுச்சேரியில் வசித்து வருகிறார். பிரேமுடன் இணைந்து மொழிபெயர்ப்பு நீங்கலாக இருபத்தொரு நூல்களை ஆக்கியுள்ளார், இவர்கள் பள்ளிப் பருவத்திலிருந்தே இணைந்து எழுதி வந்தார்கள். பிரேம், மாலதி மைத்ரி ஆசியோருடன் இணைந்து சுமார் இருபது ஆண்டுகள் வாழ்ந்தார். இவருக்கு தாபிதா மைத்ரி என்ற பெண் குழந்தை உள்ளது.
# ரமேஷ் பிரேதன்

## எழுத்துலக அறிமுகம்

1993ல் பிரேமுடன் இணைந்து எழுதிய, ”புதைக்கப்பட்ட பிரதிகளும் எழுதப்பட்ட மனிதர்களும்” ரமேஷ் பிரேம் என்ற பெயரில் வெளியானது. இதுவே ரமேஷின் முதல் படைப்பு. 21 நூல்களை பிரேமுடனும், 8 நூல்களை தனியாகவும் எழுதியுள்ளார்.
# ரமேஷ் பிரேதன்

## விருதுகள்

1. புதுச்சேரி அரசின் கம்பன் புகழ் இலக்கிய விருது(கவிதை) -1998
1. புதுச்சேரி அரசின் கம்பன் புகழ் இலக்கிய விருது(புதினம்) - 2001
1. 2010ம் ஆண்டிற்கான சுஜாதா விருது (’காந்தியைக் கொன்றது தவறுதான்' என்ற கவிதை நூலுக்கு)
1. 2011ம் ஆண்டிற்கான களம் புதிது விருது (’பன்றிக் குட்டி’ என்ற கவிதை நூலுக்கு)
1. 2025 ஆம் ஆண்டிற்கான விஷ்ணுபுரம் விருதுக்காக தெரிவுசெய்யப்பட்டிருந்தார்.
# ரமேஷ் பிரேதன்

## இதழியல் பங்களிப்புகள்

- ''அமீபா - இலக்கிய இதழ்.
- ''கதை சொல்லி - இலக்கிய/நாட்டுபுறவியல் இதழ்.
- ''பரிமாற்றம் - அரசியல் மற்றும் சமூக இதழ்.
# ரமேஷ் பிரேதன்

## ஆக்கங்கள்

### கவிதை நூல்கள்

| புத்தகம் | ஆண்டு | வெளியீடு |  |
| --- | --- | --- | --- |
| மனநோயர் காப்பகத்தில் பின்காலனிய நாட்டின் கவிஞன் | 2014 | காவேரிப்பட்டிணம் : புதுஎழுத்து’ |  |
| லிங்க ரூபினி | 2012 | கோவை : நீட்சி.’ |  |
| பன்றிக்குட்டி | 2011 | புதுச்சேரி: கசடற பதிப்பகம். |  |
| காந்தியை கொன்றது தவறுதான் | 2008 | நாகர்கோவில்: காலச்சுவடு. |  |
| சாராயக்கடை | 2008 | சென்னை: உயிர்மெய். |  |
| நாவற்கொம்பு | 2006 | சென்னை: மருதா. |  |
| கொலை மற்றும் தற்கொலைப் பற்றி. | 2005 | சென்னை: மருதா |  |
| அதீதனின் இதிகாசம். | 2005 | சென்னை: மருதா |  |
| உப்பு | 2005 | சென்னை: உயிர்மெய் |  |
| சக்கரவாளக்கோட்டம் | 2004 | நாகர்கோவில்: காலச்சுவடு |  |
| கருப்பு வெள்ளை கவிதை | 2002 | எடுத்துக்காட்டு |  |
| பேரழகிகளின் தேசம். | 2002 | சென்னை: மருதா |  |
| இருபது கவிதைகளும் இரண்டாயிரம் ஆண்டுகளும். | 1997 | தஞ்சை: அகரம் | } |
# ரமேஷ் பிரேதன்

## ஆக்கங்கள்

### நாடகம்

| புத்தகம் | ஆண்டு | வெளியீடு |  |
| --- | --- | --- | --- |
| இரண்டு பிரெஞ்சு நாடகங்கள் | 2005 | சென்னை: சந்தியா பதிப்பகம் |  |
| பெர்னாதா அல்பாவின் இல்லம் | 2002 | சென்னை: ராஜராஜன் பதிப்பகம் |  |
| ஆதியிலேமாம்சம் இருந்தது | 1996 | புதுச்சேரி:கிரணம் பதிப்பகம் | } |
# ரமேஷ் பிரேதன்

## ஆக்கங்கள்

### புனைவு

| புத்தகம் | ஆண்டு | வெளியீடு |  |
| --- | --- | --- | --- |
| அவன் பெயர் சொல் | 2014 | தஞ்சை: அகரம் |  |
| குருவிக்கார சீமாட்டி | 2006 | சென்னை: மருதா |  |
| மகாமுனி | 2004 | புத்தனதம்: அடயாளம் |  |
| பரதேசி | 2003 | சென்னை: மருதா |  |
| சொல் என்றொரு சொல் (A Semiotic novel) | 2001 | பெங்களூரு: காவ்யா |  |
| முன்பொரு காலத்தில் நூற்றியெட்டு கிளிகள் இருந்தன | 2001 | தஞ்சை: அகரம் |  |
| கனவில் பெய்த மழையைப் பற்றிய இசைக் குறிப்புகள் | 2000 | சென்னை: புதுப்புனல் |  |
| புதைக்கப்பட்ட பிரதிகளும் எழுதப்பட்ட மனிதர்களும் | 1993 | புதுச்சேரி: கிரணம் பதிப்பகம் | } |
# ரமேஷ் பிரேதன்

## ஆக்கங்கள்

### அபுனைவு

| புத்தகம் | ஆண்டு | வெளியீடு |  |
| --- | --- | --- | --- |
| கட்டுரையும் கட்டுக்கதையும் | 2006 | சென்னை: மருதா |  |
| பேச்சு மறுபேச்சு | 2006 | சென்னை:மருதா |  |
| சிதைவுகளின் ஒழுங்கமைவு : பின்நவீனத்துவ பிரச்சனைப் பாடுகள் | 2000 | பெங்களூரு: காவ்யா | } |
# ரமேஷ் பிரேதன்

## ஆக்கங்கள்

### ஆய்வு

| புத்தகம் | ஆண்டு | வெளியீடு |  |
| --- | --- | --- | --- |
| கி. ராஜநாராயணன் எழுத்துலகம்.(A research reader) | 2000 | சென்னை: கலைஞன் பதிப்பகம் |  |
| இளையராஜா : இசையின் தத்துவமும் அழகியலும்(Research on Music of Ilayaraja) | 1998 | சென்னை: செம்புலம் பதிப்பகம் | } |
# ரமேஷ் பிரேதன்

## கவிதைகள்

### சொல் என்றொரு சொல்

கண்ணாடிச் சில்லுகள் பதிக்கப்பட்டு  
முடிவற்று நீளும் மதில் மீது  
நேர்த்தியாக நடந்து செல்கிறது  
பூனை என்ற ஒரு சொல்  
ஆம் ஒரு சொல்  
அதைக் கொஞ்சம் பின் தொடர்ந்தால்  
அது ஒரு வாக்கியமாவதையும்  
வாக்கியத்தின் நீண்ட அசைவில்  
கண்ணாடிச் சில்லொன்று பொத்துவிட்டால்  
மதிலின் பக்க வாட்டில் வழியும் குருதி  
கவிதையாவதையும் வாசிக்கலாம்  
அது பூனையைப் பற்றிய கவிதையாக இருக்குமென்று நீங்கள் எதிர்பார்த்தால்  
ஏமார்ந்து போவீர்கள்
# ரமேஷ் பிரேதன்

## இறப்பு

ரமேசு பிரேதன் 2025 செப்டம்பர் 27 அன்று உடல்நலக் குறைவால் தனது 60-ஆவது அகவையில் புதுச்சேரியில் காலமானார்.
# அயோடைடு

**அயோடைடு** (*Iodide*) என்பது மூலக அயோடினின் மறையேற்றமுள்ள I<sup>-</sup> அன்னயனாகும். அயோடைடு சேர்மங்களில் அயோடின் -1 ஒக்சியேற்ற எண்ணைக் கொண்டிருக்கும். நாளாந்தம் நாம் உணவில் சேர்க்கும் அயோடின் சேர்க்கப்பட்ட உப்பிலுள்ள பொட்டாசியம் அயோடைடு இதன் அன்றாடப் பயன்பாட்டுக்கு ஒரு உதாரணமாகும். அயோடின் குறைபாட்டைத் தவிர்க்கவே உப்பில் அயோடைடு வடிவில் அயோடின் சேர்க்கப்படுகின்றது.
# அயோடைடு

## பண்புகள்

அயோடைடு அயன் ஏனைய ஹேலைட்டுக்களின் அன்னயன்களை விட பெரிய அன்னயனாகும். இதன் அயனாரை 206 பைக்கோ மீற்றர்களாகும் (pm). ஏனைய ஹேலைட்டுக்களின் அன்னயன்களின் அயனாரை ஒப்பீட்டளவில் குறைவாகும்: புரோமைடு -196 pm, குளோரைடு- 181 pm, ஃபுளோரைடு- 133 pm. இதன் பெரிய அயனாரை காரணமாக ஏனைய ஹேலைட்டுக்களின் அன்னயன்களை விட தாக்குதிறன் குறைந்ததாகும். எனவே தாக்குதிறன் கூடிய ஹேலைட்டுக்களினால் கரைசலில் அல்லது திரவாமாகவுள்ள அயோடைடு அயனை இடம்பெயர்க்க முடியும். உதாரணமாக குளோரின் வாயு கரைசலிலுள்ள அயோடைடு அயனை இடம்பெயர்க்க வல்லது.  
:2I<sup>-</sup> + Cl<sub>2</sub> → 2Cl<sup>-</sup> + I<sub>2</sub>  
அயோடைடு சேர்மங்கள் நீரில் ஓரளவு கரையக்கூடியவை. எனினும் அவற்றின் கரைதிறனும் ஏனைய ஹேலைடுக்களினதை விடக் குறைவானதாகும்.
நீரில் அயோடின் வாயுவின் கரைதிறன் பொதுவாகக் குறைவாகும். எனினும் நீரில் கரைசல் அயோடைடு அயன் காணப்பட்டால் நீரில் அயோடின் வாயுவின் கரைதிறன் அதிகரிக்கும். அயோடின் வாயுவும், அயோடைடு அயனும் தாக்கமடைந்து I<sub>3</sub><sup>-</sup> அயன் உருவாவதால் கரைதிறன் உயர்கிறது. இவ்வாறு கரையும் போது உருவாகும் I<sub>3</sub><sup>-</sup> அயன் கரைசலுக்கு கபில நிறச்சாயலைக் கொடுக்கும்.
# அயோடைடு

## உயிரியல் முக்கியத்துவம்

உணவினூடாகவோ நீரினூடாகவோ அயோடைடு அயன் உட்கொள்ளப்படா விட்டால் சிறுவர்களென்றால் மூளை வளர்ச்சிக் குறைபாடும், அனைவருக்கும் கண்டக்கழலையும் ஏற்படலாம். தைரொக்சின் ஓமோனின் உற்பத்திக்குப் போதியளவில் அயோடைடு உட்கொள்ளப்படுதல் வேண்டும்.
# அயோடைடு

## உதாரணங்கள்

| சேர்மம் | சூத்திரம் | தோற்றமைப்பு | காணப்படும் இடம்/ பயன்பாடு |
| --- | --- | --- | --- |
| பொட்டாசியம் அயோடைடு | KI | வெண்ணிறப் பளிங்குகள் | அயடினடங்கிய உப்பின் அயோடைடு கூறு |
| ஐதரசன் அயோடைடு /ஐதரோ அயடிக் அமிலம் | HI | நிறமற்ற கரைசல் | வன்னமிலம் |
| வெள்ளி அயோடைடு | AgI | மஞ்சள் நிறத் தூள்; ஒளி பட்டால் கருமையாகும் | புகைப்பிடிப்பில் ஒளியுணர் நாடா. |
| தைரொக்சின் ஓமோன்
(3,5,3',5'-tetraiodothyronine) | C<sub>15</sub>H<sub>11</sub>I<sub>4</sub>NO<sub>4</sub> | வெளிர் மஞ்சள் திண்மம் | தைரொய்ட் சுரப்பியால் சுரக்கப்படும் வாழ்க்கைக்கு அவசியமான ஓமோன். |
# நீ எங்கே என் அன்பே

**நீ எங்கே என் அன்பே** (தெலுங்கு **அனாமிகா** ) மே மாதம் வெளியான தமிழ் மற்றும் தெலுங்கு மொழித் திரைப்படமாகும். இந்தத் திரைப்படத்தை சேகர் கம்முலா இயக்க, நயன்தாரா, பசுபதி, ஹர்ஷவர்தன் ராணே மற்றும் வைபவ் நடித்துள்ளார்கள். இந்தத் திரைப்படம் இந்தி மொழியில் வெளியான * கஹானி * என்ற திரைப்படத்தின் மறு உருவாக்கம் ஆகும்.
# நீ எங்கே என் அன்பே

## நடிகர்கள்

- நயன்தாரா
- பசுபதி
- வைபவ்
- ஹர்ஷவர்தன் ராணே
# நீ எங்கே என் அன்பே

## படப்பிடிப்பு

இந்தத் திரைப்படத்தின் படப்பிடிப்பு ஐதராபாத், மற்றும் கொல்கத்தாவிலும் நடைபெற்றது.
# நீ எங்கே என் அன்பே

## நடிகைகள் தேர்வு

இந்தத் திரைப்படத்தில் நடிப்பதற்காக நடிகைகள் சினேகா மற்றும் அனுசுக்கா ஆகியோர் பரிசீலனையில் இருந்தனர். நயன்தாரா இறுதியாக ஒப்பந்தம் செய்யப்பட்டார்.